钦定古今图书集成/理学汇编/字学典/第105卷 > 薛涛
## 钦定古今图书集成/理学汇编/字学典/第105卷 > 薛涛

按《宣和书谱》：“妇人薛涛，成都娼妇也。以诗名当时。虽
失身卑下，而有林下风致，故词翰一出，则人争传以
为玩。作字无女子气，笔力峻激。其行书妙处，颇得王
羲之法。少加以学，亦卫夫人之流也。每喜写己所作
诗，语亦工，思致俊逸，法书警句而得名，非若公孙大
娘舞剑器”、“黄四娘家花，托于杜甫而后有传也。”今御
府所传行书一，《萱草》等书。

按《牧竖闲谈》：“元稹以监察使蜀，知有薛涛难得见。严
司空潜知其意，每遣薛往洎稹登翰林。涛归浣花，造
小幅松花笺百馀幅，题诗献稹。稹寄旧诗与涛云：‘长
教碧玉藏深处，总向红笺写自随’。”

按：《悦生古迹记》：“宋贾似道家有薛涛《萱草诗。